KYK: Wallaby gryp waar dit seermaak | Netwerk24
Die nuwe All Black-sensasie Caleb Clarke. Foto: Getty Images
Maar in 'n snaakse, tog pynlike erkentenis, praat Clarke oor Michael Hooper se onortodokse metode om hom as baldraer hok te slaan.
"Weet jy, Michael Hooper het my net daar aan my privaat dele gegryp . . . dit het regtig seergemaak," sê Clarke nadat hy beeldmateriaal van die Bledisloebekertoets gekyk het.
"Ek het hom later probeer terugkry. Pete (Gallagher), ons fisioterapeut, het gesê, 'Kry hom net terug'. Dit is wat ek later probeer doen het."
Net die Wallaby-kaptein sal weet of sy daad opsetlik was, maar Hooper is nie bekend as 'n vuilspeler nie.
Uitstaande vertonings in die nr. 11-trui word altyd deur vergelykings met die legendariese Jonah Lomu gevolg en Clarke is geen uitsondering nie.
Die seun van die voormalige All Black-senter Eroni Clarke het in sy eerste begintoets die bal agt keer gedra en 138 m gevorder, die lyn drie keer gebreek en 12 duikslae ontwyk.
Ian Foster, die All Blacks se afrigter, sê: "Hy is sterk. Caleb is sterk. Hy is lief vir die sport, hy kry 'n glimlag op sy gesig en ons probeer maar net so af en toe vir hom die bal gee, want hy is nogal goed daarmee. Hoe opwindend vir hom."
Die tyd sal leer, maar dit wil voorkom of die Kiwi's nog 'n briljante vleuel opgediep het.
Kyk hier na Clarke se "Player Cam"-beeldmateriaal:
Meer oor: Michael Hooper | Bokke | Toetsrugby | Springbokke | Wallabies | Caleb Clarke | All Blacks | Bledisloebeker | Rugbykampioenkap